**Te-am iubit, și totuși**

*Cristian Andronic*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubirea voastră, umple, paharul de iluzii,

Extazul amăgirii, mi-e fără de folos,

În stare de letargic, de mult am tras concluzii,

Ca să ajung mai rece, și mult mai nemilos.

Poate părea odată, că dragostea mi-e muză,

Și mă-nchinam fanatic, și adoram cumplit,

Dar azi, când mă urăște, și chiar mă și acuză,

Nu pot să cred în ceea, ce-odată-am îndrăgit.

Stigmatul e, firește, blestemul cel mai mare,

Și n-o să iau cu mine, tot ce-aș putea să scriu,

I se cuvine lumii, această încântare,

De-a lauda poetul, când zace în sicriu.

De-acum, atât de rece, nici n-am de ce mă teme,

Că te-am iubit, și totuși, ce vreme am pierdut,

Puteam, atât de bine, și să vomit poeme,

Pe fila ce te ține, departe, în trecut.

Dar nu mă-mbăt cu vinul, iubirii deșănțate,

Orice idilă rară, acum o dezaprob,

Înfrigurat și singur, mă duc unde-mi abate.

Orice ar fi iubirea, n-o să-i devin un rob.